text: Storken tjekker livsmulighederne
  19 april 2012 kl. 08.46
  Storkene er i fuld gang med at trække nordpå fra deres vinterhi i Afrika. Senest er tre storke blev set på en mark ved Gamst Maskinstation ved Vejen.
  Storken.dk fortæller, at han-storken Karlsson allerede har slået sig ned i en rede i Smedager ved Bolderslev, hvor den dag efter dag spejder efter en mage.
  I Bergenhusen i Slesvig-Holsten 50 kilometer syd for den dansk-tyske grænse har storkeekspert Jörg Heyna optalt 14 storke-par. I Hollingstedt yngler tre par. En af hunnerne blev udruget i Ribe i 1994.
  Storkene skal helst have dannet par inden 20. maj for at få sunde unger.
  Ingen vilde storke har i de seneste år fået unger i Danmark.
  